text: Folketingspolitiker laver live spørgetime på Facebook
  15 maj 2016 kl. 09.57
  Langt fra hjemmet i Sønderborg inviterer Benny Engelbrecht til spørgetid i et virtuelt forsamlingshus på Facebook. Og det er en succes ifølge eksperter.
  Benny Engelbrecht (S) har nu lavet live-debat tre gange á 30 minutter på Facebook dikrete fra sit kontor på Christiansborg.
  Ideen kom, fordi han synes, der er langt fra arbejdsdagen i København til det syd- og sønderjyske og dermed vælgerne.
  Når mellem 300 og 500 følger med, kan den slags ifølge ekspert i digital politisk kommunikation, Benjamin Rud Elberth fra Geelmuyden Kiese, være meget mere værd end et facebook-opslag, selvom sådan et kan nå ud til hundrede gange så mange.
  - Når han får dem ind i det her virtuellse forsamlingshus, så er det tættere kontakt med sine vælgere end nok så mange likes på Facebook, fortæller Benjamin Rud Elberth til TV SYD. 
   317 var forbi Benny Engelbrechts spørgetid, den aften TV SYD var forbi.
  - Modsat mange andre politiske debatter på Facebook,  så har tonen indtil videre været til den pæne side, siger Benny Engelbrecht.
  